بھارت میں فحش نگاری

بھارت میں فحش نگاری  غیر قانونی ہے۔ فحش تصاویر بڑی تعداد میں مجلوں میں شائع ہوتی ہے مگر اس کا سب سے بڑا ماخذ انٹرنیٹ ہے۔ ملک بھر میں اسمارٹ فون اور انٹرنیٹ کے عام ہونے سے فحش ویب سائٹوں کا استعمال بھی بڑھنے لگا ہے۔ یہ جانتے ہوئے بھی کہ فحش ویب سائٹوں کا استعمال دن بہ دن بڑھتا جا رہا ہے مگر عوامی گفتگو میں اسے موضوع نہیں بنایا جاتا اور نہ ہی اس کے نقصانات پر کوئی سنجیدہ گفتگو ہوتی ہے۔ ملک کے کئی حصوں میں اب بھی اس موضوع پر بولنا رسماً ممنوع سمجھا جاتا ہے۔

اقسام اشاعت

طباعت 
تحقیق سے معلوم ہوتا ہے کہ بھارت میں انٹرنیٹ کے مقابلے میں مطبوعہ فحش مواد کم دستیاب ہے اور ان تک رسائی بھی آسان نہیں ہے۔ ہریانہ میں 96 فحش مواد فروخت کا ایک عام سا سروے کیا گیا جس میں پایا گیا کہ 17 فیصد کھلے عام فحش مواد بیچتے ہیں، 34 فیصد حسب موقع اور 49 فیصد خفیہ طریقے سے فروخت کرتے ہیں۔

انٹرنیٹ 
انٹرنیٹ فحش نگاری بھارت میں بہت عام اور مقبول ہو چلی ہے۔ فحش نگاروں کا کل صرفہ 30 تا 70 فیصد انٹرنیٹ پر ہوتا ہے۔ ٹیلی کوم کمپنیاں فحش نگاری کے ذریعے سب سے زیادہ کماتی ہیں کیونکہ اس کا استعمال بہت زیادہ ہوتا ہے۔ ایک مشہور فحش نگاری ویب سائٹ نے دہلی کا ڈاٹا پیش کیا کہ کل 40 فیصد انٹرنیٹ ٹریفک فحش ویب سائٹ پر ہوتی ہے۔

قانونی حیثیت 

بھارتی عدالت عظمیٰ نے کھودے ڈیسٹلریز لیمیٹیڈ اینڈ او آر ایس بمقابلہ حکومت کرناٹک اند ار آی ایس (1995ء) مقدمہ میں فیصلہ دیا کہ جسم فروشی کی فلموں اور اس سے متعلق ادب کی طباعت اور اشاعت بنیادی حق نہیں ہے۔
کملیش واسوانی بمقابلہ یونین آف انڈیا (2013ء) (ڈائری 5917، 2013ء) مقدمہ میں بھارتی عدالت عظمی میں ایک پٹیشن دائر کی گئی تھی جس میں بھارت میں فحش نگاری پر پابندی کی مانگ کی گئی تھی۔

عدالت نے مرکزی حکومت اور سائبر ریگیولیشن ایڈوائزری کمیٹی کو ایک نوٹس جاری کیا اور آئی ٹی ایکٹ دفعہ 88، 2000 کا تذکرہ کرتے ہوئے انٹرنیٹ پر فحاشیت پر لگام لگانے کا حکم دیا۔ عدالت نے یہ بھی کہا کہ وہ اس معاملہ میں سنجیدہ ہے۔ 26 جنوری 2016ء کو عدالت عظمی نے حکومت کو ایک تحریری حکم نامہ جاری کرتے ہوئے کہا کہ “فحش نگاری کے سد باب کے لیے دیگر راستے تلاش کیے جائیں۔ معصوم بچوں کو اس شنیع عمل کا شکار نہیں بنایا جانا چاہیے۔ اور آزادئی گفتار کے نام پر کوئی بھی بلا وجہ اس کا طرح کا بوجھ اٹھانے کا متحمل نہیں ہو سکتا ہے۔ ہمیں مجموعی طور پر اس کا جواب دہ ہونا چاہیے۔“

مزید دیکھیے 
 پاکستان میں فحش نگاری
 طوائف

حوالہ جات 

بھارت میں قانون
کامنز زمرہ جس کا ربط ویکی ڈیٹا پر ہے
ویکی ڈیٹا سے مطابقت رکھنے والی مختصر تفصیل
فحاشی کے تنازعات